CELEX: 62016TN0833
Language: hr
Date: 2016-11-28 00:00:00
Title: Predmet T-833/16: Tužba podnesena 28. studenoga 2016. – Karp protiv Parlamenta

13.2.2017   
            
            
               HR
            
            
               Službeni list Europske unije
            
            
               C 46/19
            
         Tužba podnesena 28. studenoga 2016. – Karp protiv Parlamenta
   (Predmet T-833/16)
   (2017/C 046/22)
   Jezik postupka: engleski
   
      Stranke
   
   
      Tužitelj: Kevin Karp (Bruxelles, Belgija) (zastupnici: N. Lambers, i R. Ben Ammar, odvjetnici)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku tijela koje je ovlašteno za sklapanje ugovora o radu za EFDD klub u Europskom parlamentu koje je tužitelja svrstalo u funkcijsku skupinu I, za potrebe ugovora akreditiranog parlamentarnog asistenta (APA) koji je sklopljen 25. veljače 2015., i u funkcijsku skupinu II za potrebe ugovora o radu sklopljenog 12. svibnja 2016.;
            
         
               —
            
            
               naloži tuženiku naknadu pretrpljene imovinske i neimovinske štete, koja se privremeno procjenjuje na 40 888,68 eura (imovinska šteta) i 63 323,20 (neimovinska šteta);
            
         
               —
            
            
               naloži tuženiku snošenje vlastitih troškova i troškova koje je pretrpio tužitelj.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na povredi članka 80. Uvjeta zaposlenja ostalih službenika Europske unije (CEOS)
               
                           —
                        
                        
                           Za potrebe prvog ugovora tužitelj je razvrstan u platni razred funkcijske skupine I, a za potrebe drugog ugovora o radu čije sklapanje mu je ponuđeno na dno funkcijske skupine II. Funkcijska skupina II obuhvaća „uredske i tajničke poslove, organizaciju rada u uredu i druge istovjetne zadatke koji se izvode pod nadzorom dužnosnika ili privremenog osoblja” iako su većinu poslova koji su tužitelju povjereni na temelju prvog i drugog ugovora činili administrativni i savjetodavni zadaci kao što proizlazi iz priloga tužbe.
                        
                     
         
               2.
            
            
               Drugi tužbeni razlog, koji se temelji na povredi članka 82. Uvjeta zaposlenja ostalih službenika Europske unije (CEOS)
               
                           —
                        
                        
                           Članak 82. Uvjeta zaposlenja ostalih službenika Europske unije propisuje da će se član ugovornog osoblja zaposliti u funkcijskog skupini IV ako može dokazati razinu obrazovanja koja odgovara završenom sveučilišnom studiju u trajanju od najmanje tri godine potvrđeno diplomom ili profesionalno obrazovanje istovrijedne razine. Tužitelj je završio petogodišnji sveučilišni studij potvrđen dvjema diplomama i, dodatno, u pogledu drugog ugovora čije mu je sklapanje ponuđeno, ima ranije radno iskustvo u Europskom parlamentu koje obuhvaća zadatke koji su istovjetni onima koje je konačno obavljao.